
 మీ అభిమాని విల్సన్.
 గొప్పవాళ్ళలో ఎంత వినయ ముంటుంది.
   * * *
 తర్వాత సంఘటనలన్నీ చకచక జరిగిపోయాయి. విల్సన్ యిండియా రావటం, మేమిద్దరం కూర్చుని స్క్రిప్ట్ ను క్షుణ్ణంగా చర్చిస్తూ తయారుచేయటం, స్క్రీన్ ప్లే, అతన్తో పాటు వచ్చిన యిద్దరు యింగ్లీషు రచయితలు సంభాషణలు రాస్తూ వుండటం....
 షూటింగ్ మొదలయింది. విల్సన్ డబ్బుకు వెనకా ముందూ చూడటం లేదు. లొకేషన్స్ ఎక్కడ పడితే అక్కడ నిమిషాల మీద ఏర్పాటు చేస్తున్నాడు. అహర్నిశలూ అదే ధ్యాసలో వుంటూ వర్క్ లో పూర్తిగా నిమగ్నమైపోయిన మునిలా గోచరిస్తున్నాడు. 
 కొన్ని నెలలపాటు ఓ యజ్ఞంలా సాగిన షూటింగ్ పూర్తయింది.
 టెక్నికల్ గా పరిపక్వత కోసం, మిక్సింగ్, రీరికార్డింగ్ కార్యక్రమాలన్నీ అమెరికాలో ఏర్పాటు చేశాడు. 
   * * *
 సినిమా రిలీజయింది.
 ఓ! పొగడ్తలు. ప్రశంసలు.
 క్లాస్ పిక్చర్ అవుతూందనుకున్నారు బాక్సాఫీస్ దగ్గర కూడా సూపర్ హిట్టయింది.
 రికార్డులు బ్రద్దలు కొడుతోంది.
 ఫోన్ కాల్స్, అభినందించటాని కొచ్చిన స్నేహితుల అత్యుక్తులతో మా భవనం దద్దరిల్లిపోతోంది. 
 నేను మాత్రం అన్నీ చిరునవ్వుతో స్వీకరిస్తున్నాను.
 ప్రపంచంలోని అన్ని ఉన్నతస్థాయి పోటీలకూ చిత్రం పంపబడింది.
 అన్ని చోట్లా బహుమతులు గెల్చుకుంటూన్నది. ఉత్తమ చిత్రం, ఉత్తమ నటుడు, ఉత్తమ కథ, యింకా టెక్నికల్ గా కూడా కొన్ని....
 ఒకరోజు విల్సన్ ఫోన్ చేశాడు - అమెరికా నుంచి
 "కంగ్రాట్స్"
 "ఏమిటి?"
 "ఆస్కార్ అవార్డ్సు ఫలితాలు ప్రకటించారు."
 ఒక్కసారి నరనరాలు ఉత్కంఠతో నిండిపోయాయి.
 అతను చెబుతున్నాడు. "ఉత్తమ చిత్రం మనది."
 "ఉత్తమ కథ - సతిశ్రీ రాసిన మన చిత్రం...."
 ఒక్క క్షణం వూపిరి బిగపట్టాను.
 "ఉత్తమ నటుడు...."
 చెప్పడేం? నా గుండె గబగబ కొట్టుకుంటోంది.
 "విల్సన్"
 అబ్బ! ఎంత ఊరట!
 "కంగ్రాట్స్.... కంగ్రాట్స్.... కంగ్రాట్స్...." అన్నాను గొంతు తడబడుతూండగా.
 "సతీ!"
 "విల్సన్"
 "ఐ లవ్ యూ"
 "ఐ.... ఐ... ఐ... యూ"
 లవ్ అనే పదమే అసాధారణ విలువలతో కూడిన కొత్త రూపు సంతరించుకుంది.
                            40
 ప్రధానమంత్రిగారి అధ్యక్షతలో బహిరంగ స్థలంలో బ్రహ్మాండమైన సన్మాన సభ ఏర్పాటు చెయ్యబడింది. వేలాది జనం తరలి వచ్చారు. మంత్రులు, వివిధ శాఖల్లో పనిచేసే వున్నతాదికార్లు, సినిమా నటులు, యితర ప్రముఖులు.... సన్మానం వైభవోపేతంగా జరుగుతోంది. పూలదండలతో నన్ను ముంచిపారేశారు.
 ప్రధానమంత్రి నా మీద పొగడ్తల వర్షం కురిపించాడు. నా వంటి కళాకారిణి పుట్టటం యీ దేశం చేసుకున్న అదృష్టమన్నారు.
 తర్వాత వివిధ వక్తలు ప్రసంగించారు. అందరూ గొప్ప హోదాల్లో వున్నవాళ్ళే.
 "సతి, సతి - సతి" ఆ ఓపెన్ ప్లేసంతా యీ నామస్మరణతో మార్మోగిపోతోంది.
 చివరకు....
 నేను మాట్లాడే సమయం ఆసన్నమయింది. వీడియో, కెమేరాలు, మామూలు కెమేరాలు కాంతుల్ని గుమ్మరిస్తూ వెలిగిపోతున్నాయి. ఈ కార్యక్రమమంతా టి.విలో ప్రత్యక్ష ప్రసారమవుతోన్న సంగతీ, కొన్ని కోట్లమంది తిలకిస్తూన్నారన్న సంగతీ నాకు తెలుసు.
 "అందరికీ నా మనస్సుమాంజలులు."
 ఈనాడు సాక్షాత్తు దేశానికి నేత అయిన ఓ మహావ్యక్తి సమక్షంలో నాకీ అపూర్వ సన్మానం జరగడం ఎనలేని ఆనందాన్ని కల్గిస్తోంది. 
 ఒక రకంగా దుఃఖాన్ని కల్గిస్తూన్నది కూడా.
 దుఃఖమంటే ఆనంద భాష్పాలనుకునేరు.
 అసలు సిసలైన దుఃఖం.
 దుఃఖమెందుకు? ఆనందంతో దుఃఖం అంతర్లీనమై గుప్తంగా వొదిగి వుంటుందనా?
 అది కాదిప్పుడు.
 ఈ రోజుల్లో సన్మానమనేదానికి విలువ లేకుండా పోయింది. ఒకడు ఒక పుస్తకం రాస్తే సన్మానం. రెండు మూడు డాన్స్ ప్రోగ్రాములిస్తే సన్మానం. గ్రూపు నాయకుడయితే సన్మానం. రాజకీయాల్లో ఎమ్. ఎల్. ఏనో, ఏం. పినో అయితే సన్మానం. మంత్రి అయితే సరేసరి. సన్మానాల పరంపర. ఇహ.... గత వైభవం గల కొంతమంది సినీనటులున్నారు. ఎప్పుడూ అడపాతడపా ఓ ఫ్లాప్ పిక్చర్ లో యాక్ట్ చేస్తూంటారు. అయినా నెలకోసారి భారీ ఎత్తున సన్మానం జరుగుతూ వుంటుంది. వాళ్ళలో మాటకారి తనముంటుంది. నలభయి ఏళ్ళ నుంచీ చెబుతూన్న పాయింట్లే విసుగు పుట్టకుండా చెబుతూ వుంటారు. ఇంకా కొంతమంది ఉపన్యాసకులు వుంటారు. వాళ్ళకు ఏ రంగంలోనూ నిష్ణాతత వుండదు. ఆవకాయ దగ్గర్నుంచి అమెరికా దాకా దేన్ని గురించయినా అనర్గళంగా మాట్లాడటం వచ్చు. గుర్రపు డెక్క మొక్కల్లాగా అదుపూ ఆజ్ఞా లేకుండా విస్తరించి పోతూ వుంటారు. ఎక్కడ చూసినా వాళ్ళే. ఏదో కారణంగా యీ వ్యాపకం మొదలుపెట్టి పాతికేళ్ళయిందనో, నలభయి ఏళ్ళయిందనో, యిన్ని వేల ఉపన్యాసాలయ్యాయనో సన్మానాలు, అసలు వీళ్ళకి సిగ్గనేది వుందా అనిపిస్తుంది.

 mee abhimani vilson.
 goppavallalo entha vinaya muntundi.
   * * *
 tarvaata sanghatanalannee chakachaka jarigipoyayi. vilson yindia ravatam, memiddaram kuurchuni script nu kshunnamgaa charchistuu tayaarucheyatam, screen play, atanto paatu vachina yiddaru yingleeshu rachayitalu sambhaashanalu raastuu vundatam....
 shooting modalayindi. vilson dabbuku venaka munduu chudatam ledu. lokeshans ekkada padithe akkada nimishaala meeda erpaatu chestunnadu. aharnisaluu adhe dhyaasalo vuntuu work loo puurtigaa nimagnamaipoyina munila gocharistunnadu. 
 konni nelalapatu oo yagnamlaa saagina shooting poortayindi.
 technical gaa paripakvata kosam, mixing, rericarding kaaryakramaalannii americalo erpaatu cheshaadu. 
   * * *
 sinima rileejayindi.
 oo! pogadtalu. prasamsalu.
 class picture avutuundanukunnaaru baxafis daggara kuudaa super hittayindi.
 rikaardulu braddalu kodutondi.
 fon calls, abhinandinchataani kochina snehitula atyuktulato maa bhavanam daddarillipotondi. 
 nenu maatram annee chirunavvutho sweekaristunnaanu.
 prapanchamloni anni unnatasthaayi potiilakuu chitram pampabadindi.
 anni chotla bahumatulu gelchukuntunnadi. uttama chitram, uttama natudu, uttama katha, yinka technical gaa kuudaa konni....
 okaroju vilson fon cheshaadu - america nunchi
 "congrats"
 "emiti?"
 "ascar avaardsu phalitaalu prakatinchaaru."
 okkasari naranaraalu utkantatho nindipoyaayi.
 atanu chebutunnadu. "uttama chitram manadi."
 "uttama katha - satisree raasina mana chitram...."
 okka kshanam voopiri bigapattanu.
 "uttama natudu...."
 cheppadem? naa gunde gabagaba kottukuntondi.
 "vilson"
 abba! entha oorata!
 "congrats.... congrats.... congrats...." annaanu gontu tadabadutuundagaa.
 "sathee!"
 "vilson"
 "ai lav uu"
 "ai.... ai... ai... uu"
 lav ane padame asaadhaarana viluvalatho kuudina kotta roopu santarinchukundi.
                            40
 pradhaanamantrigaari adhyakshatalo bahiranga sthalamlo brahmandamaina sanmana sabha erpaatu cheyyabadindi. velaadi janam tarali vachaaru. mantrulu, vividha saakhallo panichese vunnataadikaarlu, sinima natulu, yitara pramukhulu.... sanmanam vaibhavopetamgaa jarugutondi. pooladandalatho nannu munchipaaresaaru.
 pradhaanamantri naa meeda pogadtala varsham kuripinchaadu. naa vanti kalaakaarini puttatam yee desham chesukunna adrushtamannaru.
 tarvaata vividha vaktalu prasanginchaaru. andaruu goppa hodallo vunnavalle.
 "sathi, sathi - sathi" aa open plesanta yee naamasmaranato marmogipotondi.
 chivaraku....
 nenu matlade samayam aasannamayindi. veedio, kemeralu, maamuulu kemeralu kaantulni gummaristuu veligipotunnaayi. ee kaaryakramamantaa ti.vilo pratyaksha prasaaramavutoonna sangatee, konni kotlamandi tilakistuunnaaranna sangatee naaku telusu.
 "andarikee naa manassumanjalulu."
 eenaadu saakshaattu deshaniki netha ayina oo mahaavyakti samakshamlo naakii apurva sanmanam jaragadam enaleni aanandaanni kalgistondi. 
 oka rakamgaa dukkhanni kalgistuunnadi kuudaa.
 dukkhamante aananda bhaashpaalanukuneru.
 asalu sisalaina dukkham.
 dukkhamenduku? aanandamtho dukkham antarleenamai guptamgaa vodigi vuntundanaa?
 adhi kaadippudu.
 ee rojullo sanmaanamanedaaniki viluva lekunda poyindi. okadu oka pustakam raste sanmanam. rendu moodu dans programuliste sanmanam. groopu naayakudayithe sanmanam. rajakeeyaallo em. el. eno, yem. pino ayithe sanmanam. mantri ayithe saresari. sanmaanaala parampara. iha.... gatha vaibhavam gala kontamandi sineenatulunnaaru. eppuduu adapatadapa oo flap picture loo act chestuntaru. aina nelakosari bhari ettuna sanmanam jarugutuu vuntundi. vaallalo matakari tanamuntundi. nalabhayi ella nunchi chebutunna payintle visugu puttakunda chebutuu vuntaaru. inka kontamandi upanyaasakulu vuntaaru. vaallaku e rangamloonuu nishnaatata vundadu. aavakaaya daggarnunchi america daka denni gurinchayina anargalamgaa matladatam vachhu. gurrapu dekka mokkallaga adupuu aagnaa lekunda vistarinchi pothoo vuntaaru. ekkada chusina vaalle. edho kaaranamgaa yee vyaapakam modalupetti paatikellayindano, nalabhayi ellayindano, yinni vela upanyaasaalayyaayano sanmaanaalu, asalu veellaki sigganedi vunda anipistundi.